Pirmsskola 6 gadi

Tēma: Drošība internetā

2. nodarbība - Saturs, kas mūs biedē, satrauc vai apbēdina

**Nodarbības atsegums**

**Plānotie bērnam sasniedzamie rezultāti**

***Bērnam veidojas priekštats par to,***

* ka cilvēki tiešsaistē mēdz uzvesties citādi un izlikties par to, kas viņi nav;
* kā kritiski izvērtēt tiešsaistes draudzības un informācijas avotus, kā arī izprast riskus, kas saistīti ar cilvēkiem, kurus bērni nekad nav satikuši;
* kā atpazīt kaitīgu saturu un saziņu un kā par to ziņot “uzticamam pieaugušajam".

***Bērnam sākas veidoties morālais ieradums***

* atbildīgi darboties komandā;
* ar cieņu izturēties pret komandas locekļiem;
* mācīties un izklaidēties, ievērojot drošības noteikumus tiešsaistē;
* atbildīgi rīkoties dažādās tiešsaistes situācijās.

**Nodarbībā aplūkotās vērtības un tikumi**

|  |  |  |
| --- | --- | --- |
|  | **No Pirmsskolas izglītības vadlīnijām** | **Papildus no programmas “e-TAP”** |
| **Vērtības** | Dzīvība, brīvība, cilvēka cieņa | Rūpes, miers |
| **Tikumi** | Drosme, gudrība | Atklātība, pašiniciatīva |

**Atslēgvārdi:** biedējošs, satraucošs, uztraucies, uzticams pieaugušais, nobijies, pretrunīgs.

**Atslēgas jautājumi:**

1. Kādiem nolūkiem varam izmantot internetu?
2. Kādas pazīmes var norādīt, ka interneta lapas saturs var tevi biedēt, satraukt vai apbēdināt?
3. Kā tev ir jārīkojas? Kad tev tas jādara?
4. Kurš cilvēks var būt “uzticams pieaugušais"?

Bērna un skolotāja darbības plānotā rezultāta sasniegšanai

Ierosme. Atkārtošana

Iepriekšējā nodarbībā tika pārrunāts, kādiem vērtīgiem nolūkiem varam izmantot internetu. Vai vari nosaukt piemēru, kā izmantot internetu

* spēlēm?
* mācībām?
* saziņai?

1. aktivitāte. Dīvainas sajūtas vēderā

Internets var sagādāt daudz prieka, jautrības un būt noderīgs, taču tiešsaistē ir arī saturs, kas var būt biedējošs un satraucošs.

Kopīgi noskatieties video “Vajāšana” no “Aitu dzīves” <https://drossinternets.lv/lv/info/aitu-dzive> ! Šajā adresē atradīsiet materiālu kopu, kuras mērķis ir pilnveidot pirmsskolas vecuma bērnu un sākumskolas skolēnu izpratni un zināšanas par interneta vidi, tās radītajiem riskiem, drošu uzvedību interneta vidē, kā arī mudinātu domāt par jēgpilnu un samērīgu tehnoloģiju lietošanu ikdienā.

Pēc tam pārrunājiet un apkopojiet video redzēto! - Kādas pazīmes var norādīt, ka tu juties nobijies, satraucies vai bēdīgs? - Kā tev ir jārīkojas? Kad tev tas jādara? - Kurš cilvēks var būt “uzticams pieaugušais"?

Kolēģu komentāri:

“Ir atbalstāmi, ka šādu tikumu apguvei tiek izmantoti jau pieejami resursi (drossinternets.lv, Vaifija skola, Aitu dzīve utt.)”

“Drošība internetā ir ļoti aktuāla tēma, jo bērni šajā vidē darbojas, tomēr viņiem nav izpratnes par atbildīgas uzvedības noteikumiem internetā. Ja līdz šim viņu aktivitātes virzīja vien ziņkāre, interese par krāsainām bildītēm, tad 6-7 gadu vecumā, kad attīstās loģiskā domāšana, ir īstais laiks sākt runāt par rīcības/seku mijiedarbību.”

2. aktivitāte. Morālā dilemma

Aplūkojiet šo morālo dilemmu pāros vai nelielās grupās un tad izstāstiet savas idejas visai grupai!

Tu apciemo labāko draudzeni no skolas, un jūs abi kopā skatāties tavas mīļākās dziesmas video viņas planšetdatorā. Pēkšņi ekrānā parādās ļoti baiss video, kas jūs nobiedē, un jūs zināt, ka šādu video jums nevajadzētu skatīties. Draudzene lūdz nestāstīt par to viņas mammai, lai viņa neiekultos nepatikšanās.

* Kur ir problēma?
* Kādi tikumi šeit savstarpēji pretdarbojas? Kāpēc šis lēmums ir grūts?
* Kā, tavuprāt, tev būtu jārīkojas? Kāpēc?

Vai šai situācijai ir vairāk nekā viens risinājums?

Kopīgā noslēguma apspriede: refleksija

Kādi tikumi, tavuprāt, ir nepieciešami, lai ziņotu par saturu, kas liek mums justies satrauktiem, bēdīgiem vai izjust bailes? (Drosme, atklātība utt.) Atgādiniet bērniem, ka tikumi ir kā muskuļi — mums tie ir jāvingrina, lai tie augtu. Kopīgi atcerieties brīžus šajā nedēļā, kad bijāt drosmīgi vai atklāti!

**Papildmateriāli:**

* Šeit varat atrast papildus informāciju un materiālus saistībā ar jautājumiem par drošu interneta lietošanu: <https://drossinternets.lv/lv/posts/view/berniem-nepatikams-un-biedejoss-saturs-internetaquestion-ka-rikotiesquestion>
* "Supervaroņi internetā" ir sociālā kampaņa, kuras mērķis ir veicināt bērnu medijpratību un drošību internetā, informējot gan bērnus, gan pieaugušos par riskiem un iespējām interneta vidē. Kampaņas laikā ir izveidoti pieci video, kas 5–8 gadus veciem bērniem māca izprast dažādas situācijas, ar kurām viņi varētu saskarties internetā, un aicina bērnus kļūt par pārliecinātiem un gudriem interneta lietotājiem:
  + Kā internets var palīdzēt? <https://www.youtube.com/watch?v=sIdZAKoqgKQ>
  + Kā uzvesties internetā? <https://www.youtube.com/watch?v=YWv7paisnVA>
  + Kad saukt palīgā pieaugušo, kam uzticies? <https://www.youtube.com/watch?v=e2HAIsYggaM>
  + Ko nedrīkst teikt svešiniekam? <https://www.youtube.com/watch?v=gBwEoQago7Q>
  + "Supervaroņi internetā" - lai vienmēr justos droši, iegūsti piecas superspējas! <https://www.youtube.com/watch?v=Dpt2er81V2o>
* Rokasgrāmata skolotājiem "Supervaroņi internetā" darbam pirmsskolā <https://drossinternets.lv/lv/materials/download/rokasgramata-skolotajiem-supervaroni-interneta-darbam-pirmsskola>
* Kā ar bērniem runāt par drošību internetā? Skatieties no slovāku valodas tulkotās un latviski ierunātās filmiņas un pārrunājiet redzēto! Filmiņas paredzētas 5 -10 gadus veciem bērniem, kas sākuši izmantot internetu! “Aitu dzīve” animācijas filmiņas un materiāli <https://drossinternets.lv/lv/info/aitu-dzive>